Zoleka Mandela

Zoleka Zobuhle Mandela (9 Aprili 1980 – 25 Septemba 2023) alikuwa mwandishi na mwanaharakati kutoka Afrika Kusini, na mjukuu wa Nelson Mandela. Aliandika kuhusu mapambano yake na utegemezi wa ngono, pombe na dawa za kulevya, kifo cha binti yake, pamoja na vita vyake dhidi ya saratani ya matiti, ugonjwa uliosababisha kifo chake mwaka 2023. Pia ni mwandishi wa kitabu When Hope Whispers kilichochapishwa mwaka 2013.I chose sex and drugs over my kids, writes Zoleka, The CitizenI chose sex and drugs over my kids, writes Zoleka, The Citizen

 Maisha na harakati 
Zoleka Mandela alizaliwa tarehe 9 Aprili 1980, akiwa binti wa Zindziswa Mandela na Oupa Johannes Seakamela. Anatoka katika familia ya Mandela, ambayo ni ya kifalme katika kabila la Thembu nchini Afrika Kusini.

Katika maisha yake, Zoleka alizungumza wazi kuhusu changamoto alizopitia, ikiwemo unyanyasaji wa kingono alipokuwa mtoto na utegemezi wa pombe na dawa za kulevya alipokuwa kijana.

Tarehe 11 Juni 2010, binti yake mwenye umri wa miaka 13, Zenani Mandela, alifariki katika ajali ya gari wakati wa Kombe la Dunia la FIFA 2010. Tukio hilo lilimuumiza sana. Mwaka 2011, alipoteza pia mtoto wake mchanga. Mwaka 2013, alichapisha wasifu wake binafsi uitwao When Hope Whispers.

Zoleka alikuwa na watoto wanne na aliwahi kuolewa mara moja. Kupitia taasisi yake, alipigania usalama barabarani na kupinga vifo vinavyosababishwa na ajali za barabarani, hasa kwa watoto barani Afrika. 

 Marejeo 

Jamii:Waliozaliwa 1980
Jamii:Waliofariki 2023
Jamii:Wanaharakati wa Afrika Kusini
Jamii:Waandishi wa Afrika Kusini